**OPLYSNINGSPULJEN**

**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | Heñói Centro de Estudios y Promoción de la Democracia, los Derechos Humanos y Sostenibilidad Socio-ambiental | | | |
| Adresse | Ybyra Pyta 1151, Asunción, Paraguay | | | |
| Telefon | +595 21 553 083 | E-mail | henoi@henoi.org.py | |
| Hjemmeside | https://henoi.org.py/ | https://www.facebook.com/henoi.py | |  |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og projektrelateret informationsarbejde (2% PRI-midler)?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i forhold til sidst?*

|  |
| --- |
| * 1. *Formålet med aktiviteten, er at skabe engagement blandt unge danskere omkring vigtigheden af at dyrke og tage vare på såsæd i dagens klima- og miljøkrise, og at skabe større forståelse for de løsninger oprindelig befolkning og småbønder i det Globale Syd, har på disse kriser. Konkret, vil aktiviteten belyse disse emner ved at tage udgangspunktet i praksisserne til oprindelig befolkning og småbønder i Paraguay, der praktiserer fællesejet jord og frødeling som konkrete løsninger. Aktiviteten har som mål, at inspirere publikum til at tage aktivt stilling til hvordan de som forbrugere og borgere kan være med til at støtte op de bevægelser der arbejder for en mere demokratisk funderet og bæredygtig madproduktion, i Danmark som i det Globale Syd.*   2. *Dette er vigtigt, fordi verden står i en klima- og miljøkrise, som fordrer at vi fundamentalt ændrer den måde vores samfund og økonomi er struktureret på (IPCC’s rapport fra 2021). Oprindelig befolkning har i dag kontrol over kun 5 procent af verdens areal, men i de områder, finder man 80 procent af verdens biodiversitet. Til trods for at vi i det Globale Nord har meget at lære fra deres praksisser om at leve på en måde der respekterer naturens og jordens grænser, bliver oprindelig befolkning i dag stadigt presset væk fra deres land. Paraguay har en af de mest ulige jordfordelinger i verden, og mangel på jord er en stor udfordring for småbønder og oprindelig befolkning. Stadig bliver småbønder og oprindelig befolkning presset væk fra deres land pga. international efterspørgsel efter soja, oksekød og biobrændstof, eller eukalyptus til klimakompensation (carbon offsetting). Paraguay er afhængig af at importere store deler af deres fødevarer, og med øgede råvarepriser som følge af krigen i Ukraine, er det vigtigt at støtte op om initiativer der arbejder for madsuverænitet[[1]](#footnote-1) og kortere værdikæder. Det er derfor vigtigt at formidle: 1. hvordan det danske forbrug af varer som f.eks. soja har alvorlige konsekvenser for lokalbefolkningen i lande som Paraguay og 2. give indblik i de sociale bevægelser, der med meget agens arbejder på at skabe alternativer til den ekstraktivistiske økonomiske model der ikke tilgodeser marginaliserede grupper i samfundet, men snarere beriger de jordejende eliter. Dette er særlig aktuelt i Paraguay, hvor jordfordelingen ikke har blevet ændret væsentlig siden diktaturet til Stroessner (1954-1989). En vigtig del af småbønder i Paraguay’s arbejde med at skabe alternativer, handler om at beskytte, dyrke og dele oprindelige såsæd, for på denne måden at være mere resiliente overfor klimaforandringerne, og for at være uafhængige af store virksomheder der tager patent på- og sælger frø. Vi vurderer at ved at dele småbøndernes egne erfaringer og løsninger direkte til danske borgere og forbrugere gennem kunst, kan vi appellere til en refleksion over konsekvenserne af vores livsstil og forbrug, og inspirere til at tage anderledes valg i vores hverdag.*   3. *Aktiviteten består af en audiovisuel fotoudstilling, der gennem billeder og lydklip, lader mennesker fra bondebevægelsen i Paraguay, vise deres praksisser og fortælle om deres visioner for klimaretfærdighed. Gennem QR-koder kan publikum scanne billederne på udstillingen, og høre de mennesker, der optræder på billederne, fortælle deres egne historier på lyd. På denne måde, har aktivisterne i Paraguay mulighed for at selv fortælle deres historie direkte, og publikum har mulighed for at leve sig ind i de udfordringer, men også muligheder og løsninger småbønderne har. Udstillingen vil på skift blive udstillet i København og Århus, og vil blive åbnet med et arrangement i hver af byerne, hvor repræsentanter fra NOAH og Global Aktion holder oplæg og samtaler med de besøgende.*   4. *Ikke relevant*   5. *Udstillingen vil komplementere informationsarbejdet der bliver lavet i forbindelse med medborgerindsats-projektet Sharing Seeds for Food Sovereignty (20-3296-CSP), hvor vi vil producere en podcast og lave et illustreret magasin med illustrationer og billeder fra projektbesøget. De ekstra midler vil gøre det muligt at kombinere et projektbesøg (hvor der rejser én NOAH-ansat) med at indsamle materialer til et mere omfattende informationsarbejde i Danmark. I dette foreslåede projekt vil en mangeårig aktivist fra Global Aktion, der har bred erfaring i at tage på research-besøg til partnere i det Globale Syd, podcastproduktion og interviews deltage på besøget. Denne person vil bistå med tage billeder, lave interviews og optage lyd under afholdelsen af en stor frøfestival (Seed Fair) i Asuncion i juli 2022 og efterfølgende besøg hos samarbejdspartnerens medlemmer, som en del af samarbejdsprojektet med NOAH og Heñói. Seed Fair er en stor samling, hvor repræsentanter fra bondebevægelsen i hele øst-Paraguay samles for at dele frø og idéer, og udvikle deres politiske strategi. Udstillingen vi søger om penge til i denne ansøgning adskiller sig fra det allerede planlagte informationsarbejd i Sharing Seeds for Food Sovereignty-projektet på to måder: 1) Det vil kunne sprede småbøndernes perspektiver og løsninger til en større målgruppe ved at bruge kunst som formidlingsform. 2) Ved at en person med podcastkompetence bliver inddraget i projektbesøget, kan vi interviewe flere af småbønderne der bor langt fra Asuncion, og ikke kun personer der er ansat ved sekretariatet, som vi ellers ville have gjort, og på denne måden får vi inddraget deres stemmer mere direkte i informationsarbejdet. Billederne og interviewene bliver - udover at manifestere sig i udstillingen - også brugt til at lave den podcast og hæfte som allerede er planlagt i informationsarbejdet.*   6. *Vi vil i denne aktivitet, inddrage erfaringer fra Global Aktions mangeårige erfaring med at lave partnerskaber med sociale bevægelser i det Globale Syd, og tilhørende informationsarbejde i Danmark. Konkret vil vi trække på deres gode erfaringer med at lave en lignende fotoudstilling med billeder, lyd og video fra småbondebevægelsen La Via Campesina i 2019. Det var en interaktiv udstilling, der blev sat op i både København og Århus og som blev suppleret af en fernisering med oplæg fra fotograf og aktivist. Vi vil også inddrage NOAHs mangeårige erfaring med at lave letforståelige informationsaktiviteter om komplicerede emner, og særlig vores erfaring med at bruge kunst som et udgangspunkt til at starte refleksioner og diskussioner blandt publikum (se* [*www.utopier.dk*](http://www.utopier.dk)*).*   7. *Nej* |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt for, at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| *2.1. Ved slutningen af aktiviteten, skal 200 personer have set den audiovisuelle udstilling i to forskellige danske byer. Publikum skal have lært om småbønder og oprindelige befolkningers kamp for retten til at dyrke deres traditionelle frø, og om hvordan presset på deres territorier hænger sammen med forbruget i Danmark. Publikum er blevet inspireret til at tage valg i deres egen hverdag der støtter op om alternative og regenerative måder at dyrke jorden på. Derudover er et succeskriterie at vi får omtale i mindst to lokale medier forud for eller under udstillingen.*  *2.2. Vi vil måle vores succeskriterier ved at tælle hvor mange, der kommer til åbning af udstillingerne. derudover vil vi være i dialog med de udstillingssteder, hvor udstillingen sættes op, for at evaluere på, hvor mange publikummer, der er. Til udstillingerne vil der også være et spørgeskema, som publikum opfordres til at udfylde, hvor de vil blive spurgt ind til, hvad de har lært af udstillingen, og hvordan de forestiller sig, at de som både borgere og forbrugere kan foretage mere bæredygtige valg i deres hverdag, som støtter op om småbønder i Paraguays rettigheder. Desuden vil vi bruge lave Facebook-events for udstillingerne, hvor vi kan måle, hvor mange der har tilkendegivet interesse i udstillingerne. Endvidere vil vi måle omtalen i lokale medier. Vi har allerede aftaler med Århus Stiftstidende og Globalnyt om at bringe en artikel om udstillingerne.* |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| *3.1. Begge organisationer ønsker at blive klogere på hvordan arbejdet for madsuverænitet og bevarelse af frø foregår i et Sydamerikansk perspektiv. Begge organisationer har arbejdet meget med dette i Danmark (NOAH) og i det sydøstlige Afrika (GA). Begrebet madsuverænitet opstod i Sydamerika, og i Paraguay har småbønder besat jord og praktiseret fællesejet jord og agroøkologi i mange år. Vi ønsker konkret, at blive klogere på hvordan vi kan støtte op om bevægelser i Danmark der arbejder for at bevare oprindelige frø, og for at praktisere fællesejet jord og madsuverænitet. Desuden ønsker vi at blive klogere på, hvordan vi bedst muligt kommunikerer netop det til et dansk publikum med interesse for mad, bæredygtighed og miljøretfærdighed. Derudover har Global Aktion længe haft et ønske om at afsøge mulige samarbejder med sociale bevægelser og civilsamfundsorganisationer uden for det afrikanske kontinent. Deltagelsen af en garvet GA-aktivist i dette projekt vil være en mulighed for at planlægge at mødes med forskellige organisationer i Paraguay, der muligvis ville kandidere til et nyt partnerskab med GA.*  *3.2. Vi vil inddrage madsuverænitetsgruppen i NOAH i udviklingen- og gennemførelsen af aktiviteten. Derudover sender vi nyhedsbrev til alle NOAH og GA’s aktive samt støttemedlemmer.* |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| *4.1. Politisk- og kunstinteresserede unge, der er optaget af bæredygtig, lokalt produceret mad. Den centrale målgruppe vil være den unge del af den brede klimabevægelse i Danmark, der i både NOAH’s og GA’s optik i mange år har været meget fokuserede på den nationale klima- og miljøpolitik, men ikke været synderligt engagerede i den globale klimakamp. Det er NOAH’s og GA’s klare opfattelse, at dette er ved at ændre sig, og det er ambitionen med oplysningsprojektet her at støtte op om den strukturelle og solidariske analyse af de globale klima- og miljøproblemer ved at sætte dem i sammenhæng med menneskerettigheder og vores madsystem.*  *4.2. For at også nå ud til dem, der er optaget af at spise lokal og bæredygtig mad, vil vi holde en af udstillingerne i Kulturtårnet i København, som specialiserer sig i lokal, økologisk mad kombineret med kunst- og kulturoplevelser. Vi vil sende invitationer ud til de forskellige netværk, der findes om lokalt produceret mad, som f.eks. fødevarefællesskaber. Desuden vil vi sørge for at kommunikere i øjenhøjde til klimabevægelsen, som vi som organisationer begge er en del af, og derfor rigtig godt bekendt med.*  *4.3. Målgruppen skal have lært: 1) At det danske forbrug har konkrete konsekvenser i form af bl.a. land grabbing og afskovning i Sydamerikanske lande som Paraguay, 2) at oprindelige befolkninger og småbønder tager vare på jorden og praktiserer alternativer til det madsystem der i dag ødelægger deres livsgrundlag, og 3) hvordan man som dansk borger og forbruger kan være med til at støtte op om alternative og regenerative måder at dyrke jorden på.* |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| *5.1 Partner i syd er med i både planlægnings- og indsamlingsfasen. Det er dem, der i dialog med NOAH beslutter og prioriterer de historier, der skal fortælles til et dansk publikum. Vi vil også tage udgangspunkt i de menneskerettighedsrapporter Heñói har skrevet i partnerskabsprojektet, når vi udarbejder historierne, vi vil formidle.*  *5.2 De strukturelle årsager til fattigdom og ulighed er helt centralt i kampagneindsatsen. Det danske forbrug opretholder en efterspørgsel på industrielle landbrugsprodukter såsom f.ex soja, og andre varer, som fører til afskovning, land grabbing og monopolisering af såsæd og andre ressourcer, hvilket efterlader oprindelige befolkninger og småbønder endnu mere sårbare rent økonomisk, politisk og miljømæssigt.*  *5.3. Aktiviteten omfatter en række af FNs Verdensmål: 1 Afskaf fattigdom, 2 Stop sult, 10 Mindre ulighed, 11 Bæredygtige byer og lokalsamfund, 12 Ansvarligt forbrug og produktion, 13 Klimaindsats og 15 Livet på land. Indsatsen sætter fokus på de strukturelle årsager til at en stor del af Paraguay’s landlige befolkning ikke har disse rettigheder opfyldt. Samtidig, ligger hovedfokus på, hvordan småbondebevægelsen er en stor driver for strukturelle forandringer, der vil sikre småbønders rettigheder og hvordan de praktiserer reelle alternativer til det nuværende madsystem med lange værdikæder og intellektuelle ejendomsrettigheder på såsæd.*  *5.4 Den løsningsorienterede vinkel er centralt. Udstillingen og de historier, der formidles beskriver hver især og tilsammen hvilke udfordringer, partnerens medlemmer oplever, hvad årsagerne er, og hvad løsningerne på problemerne er. Løsningerne er madsuverænitet og demokratisk kontrol over ressourcerne, hvilket bevidste og aktive forbrugere i Danmark er medspillere for at sikre.* |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| * 1. *Juni 2022: Planlægning*   *Juli 2022: Besøg til Paraguay, indsamling af materialer*  *August 2022: Bearbejde materialerne*  *September-December 2022: Udstillinger*  6.2. *Aktiviteten vil blive gennemført på frivillig basis, med noget støtte fra en NOAH-ansat der får løn fra medborgerskabsindsatsen (Sharing Seeds for Food Sovereignty).* |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| *7.1. I sammenhæng med udstillingerne, vil vi publicere et nyhedsbrev til medlemmerne af hver af organisationerne. Madsuverænitetsgruppen i NOAH, vil blive aktivt inddraget i planlægning, udformning og gennemførelse af aktiviteten gennem de månedlige møder i gruppen.*  *7.2. Vi vil publicere et debatindlæg, samt en artikel på hjemmesiden til GA og NOAH. Derudover, vil udstillingen annonceres på de to organisationers sociale medier (Facebook, Twitter og Instagram). Derudover har vi allerede aftaler med Århus Stiftstidende og Globalnyt om at skrive om/rapportere fra udstillingerne.*  *7.3. Udstillingen kan interessere medierne, da den vil give et unikt indblik i, hvordan sociale bevægelser arbejder i et land der er ramt lige så hårdt af afskovning som Brasilien. Der har været meget medieinteresse for situationen i Brasilien de seneste år, og vi mener oplysning om situationen i Paraguay også burde være i mediernes interesser. I tillæg til debatindlægget, vil vi publicere en pressemeddelelse omkring udstillingen.*  *Desuden er det hensigten af der i efteråret 2022 vil blive forhandlet en CO2e-afgift for landbruget i Folketinget. Her kommer spørgsmålet om det industrielle landbrug, den animalske produktion og herunder import af foder fra udlandet (som fører til afskovning i Sydamerika) være centrale spørgsmål. Udstillingerne og debatindlæggene vil derfor indgå som konkrete indspark til den politiske debat i Danmark. NOAH og GA har gode kontakter til journalister fra diverse dagblade og nichemedier, som vi vil trække på.* |

1. Madsuverænitet er et begræb skabt af småbondebevægelsen La Via Campesina. Madsuverænitet betyder at alle mennesker har ret til sund og kulturelt passende mad der er dyrket på en bæredygtig måde. Det betyder også at ethvert lokalsamfund skal have kontrollen over hvad der skal dyrkes og hvordan, uden indblanding fra multinationale virksomheder. [↑](#footnote-ref-1)